
З А П О В Е Д
					      № 952/31.08.2026

На основание чл. 247, във връзка с чл. 242 ал.1, т. 1 от Закона за горите (ЗГ) и Протокол № 21 от 26.08.2026 г. на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:
	1. Отписвам от публичния регистър по чл. 241 от ЗГ „ЛЕСО ТРАНС – ГЕОРГИ ВАСИЛЕВ“ ЕТ с ЕИК 200429966 и седалище: гр. Луковит, област Ловеч, ул. ,,Работническа“, № 11 - по данни на регистъра по чл. 241 от Закона за горите, по данни от търговския регистър на Агенцията по вписвания, седалището е: гр. Луковит, област Ловеч, ул. ,,Работническа“, № 11	2. Обявявам за невалидно Удостоверение № 4593/10.01.2013 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
Съгласно чл. 242, ал. 1, т. 1 от ЗГ, в публичния регистър по чл. 241, ал. 1 от ЗГ може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. При извършена проверка в публичния регистър по чл. 241, ал. 1 от ЗГ се установи, че търговецът „ЛЕСО ТРАНС – ГЕОРГИ ВАСИЛЕВ“ ЕТ е вписан в регистъра и притежава валидно Удостоверение № 4593/10.01.2013 г. за извършване на дейности в горски територии, с вписан в него регистриран лесовъд ГЦД, притежаващ Удостоверение за регистрация № 8719/ 10.01.2013 г. При направена на 27.07.2026 г. от Изпълнителна агенция по горите /ИАГ/ проверка по „Справка за актуално състояние на действащите трудови договори и задължения“ от Информационната система за обмен на справочна и удостоверителна информация (RegiX) се установи, че търговецът няма действащ трудов договор с лице, вписано в публичния регистър на ИАГ за упражняване на лесовъдска практика. Договорът с ГЦД е прекратен на 01.02.2014 г., за което обстоятелство ИАГ не е уведомена в нарушение на разпоредбата на чл. 247 от ЗГ. При извършена проверка в регистъра за упражняване на частна лесовъдска практика се установи, че управителят Георги Нанов Василев не е вписан като лице за извършване на дейности в горски територии. От събраните данни е видно, че за периода от 01.02.2014 г. до момента на проверката - 27.07.2026 г., търговецът не е имал сключен трудов договор с лице, вписано в публичния регистър на ИАГ за упражняване на лесовъдска практика. В резултат на настъпилата промяна на обстоятелствата по регистрацията „ЛЕСО ТРАНС – ГЕОРГИ ВАСИЛЕВ“ ЕТ, търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ. 
Към 26.08.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „ЛЕСО ТРАНС – ГЕОРГИ ВАСИЛЕВ“ ЕТ в публичния регистър по чл. 241 от Закона за горите.
Предвид горепосоченото, на основание чл. 247, във връзка с чл. 242, ал. 1 т. 1 от Закона за горите, търговецът „ЛЕСО ТРАНС – ГЕОРГИ ВАСИЛЕВ“ ЕТ с ЕИК 200429966, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „ЛЕСО ТРАНС – ГЕОРГИ ВАСИЛЕВ“ ЕТ, а след влизането й в законна сила да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. РР – зам.-изпълнителен директор на Изпълнителна агенция по горите.

